Qayd etilishicha, «delta» shtammi bilan bog‘liq o‘limlar darajasi yuqori bo‘lib turibdi. Foto: David W Cerny/Reuters Koronavirus infeksiyasining «delta» shtammi 132 mamlakatda qayd etildi. Bu haqda Jahon sog‘liqni saqlash tashkiloti bosh direktori Tedros Adanom Gebreyyesus ma’lum qildi. «COVID-19 kasalligini keltirib chiqaruvchi virus butkul o‘zgarib ketdi va o‘zgarishda davom etmoqda», — deb ta’kidladi Gebreyyesus. Qayd etilishicha, «delta» shtammi bilan bog‘liq o‘limlar darajasi yuqori bo‘lib turibdi. «U «alfa» variantiga nisbatan yanada yuqumli. Laborator tadqiqotlarga ko‘ra, bu shtamm tez tarqaladi», — dedi JSST eksperti Mariya van Kerkxove. Gebreyyesusning so‘zlariga ko‘ra, SARS-CoV-2 mutatsiyaga uchrashda davom etmoqda, bu esa uning yanada xavfli ko‘rinishlari paydo bo‘lishi mumkinligini anglatadi.